CELEX: 62012TN0197
Language: el
Date: 2012-05-09 00:00:00
Title: Υπόθεση T-197/12: Προσφυγή της 9ης Μαΐου 2012 — Metropolis Inmobiliarias y Restauraciones κατά ΓΕΕΑ — MIP Metro (METRO)

14.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/9
            
         Προσφυγή της 9ης Μαΐου 2012 — Metropolis Inmobiliarias y Restauraciones κατά ΓΕΕΑ — MIP Metro (METRO)
   (Υπόθεση T-197/12)
   2012/C 209/15
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Metropolis Inmobiliarias y Restauraciones, SL (Βαρκελώνη, Ισπανία) (εκπρόσωπος: J. Carbonell Callicó, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: MIP Metro Group Intellectual Property GmbH & Co. KG (Ντίσελντορφ, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να τροποποιήσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Μαρτίου 2012 στην υπόθεση R 2440/2010-1·
            
         
               —
            
            
               Επικουρικώς, και στην περίπτωση που απορριφθεί το ανωτέρω αίτημα, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 1ης Μαρτίου 2012 στην υπόθεση R 2440/2010-1·
            
         
               —
            
            
               να καταδικάσει το καθού και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το έγχρωμο εικονιστικό σήμα «METRO», για υπηρεσίες, μεταξύ άλλων, της κλάσεως 36 — Καταχωρισμένο κοινοτικό σήμα υπ’ αριθ. 7585045
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ’ αριθ. 7111974 κοινοτικό σήμα έγχρωμο εικονιστικό σήμα «GRUPOMETROPOLIS», για υπηρεσίες της κλάσεως 36
   
      Απόφαση του τμήματος ανακοπών: Απορρίπτει την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση των άρθρων 6 της Συμβάσεως για την προάσπιση των δικαιωμάτων του ανθρώπου και των θεμελιωδών ελευθεριών· παράβαση των άρθρων 75 και 76 του κανονισμού 207/2009 του Συμβουλίου· και παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου.